nibzard/narodne-novine-full-text-markdown huggingface dataset:
## Odluka o osnivanju Komisije za suzbijanje zloupotrebe droga

### NN 68/1993 (14.7.1993.), Odluka o osnivanju Komisije za suzbijanje zloupotrebe droga

# VLADA REPUBLIKE HRVATSKE

Na temelju članka 25. stavka 1. Zakona o Vladi Republike Hrvatske("Narodne
novine". br. 41/90, 8/91, 14/91, 53A/91, 9/92 i 55/92). Vlada Republike
Hrvatske je na sjednici održanoj 8. srpnja 1993. godine donijela

## ODLUKU

### o osnivanju Komisije za suzbijanje zloupotrebe droga

I.

Ovom Odlukom osniva se Komisija za suzbijanje zloupotrebe droga (u daljnjem
tekstu: Komisija). Komisija djeluje pri Vladi Republike Hrvatske.

II.

Komisija predlaže Vladi Republike Hrvatske mjere za suzbijanje zloupotrebe
droga. Komisija sakuplja i obrađuje podatke o zloupotrebi droga u Republici
Hrvatskoj, te održava kontakte s međunarodnim organizacijama i drugim odgovarajućim
međunarodnim institucijama koje se bave suzbijanjem zloupotrebe droga.
Komisija za potrebe svoga djelovanja organizirano prikuplja dokumentaciju
i druga dokazna sredstva kojime raspolažu tijela državne vlasti i nevladine
organizacije u Republici Hrvatskoj.

III.

Komisija ima predsjednika i 8 članova, Predsjednika i članove Komisije
imenuje Vlada Republike Hrvatske.

IV.

Komisija podnosi izvješće o svom radu Vladi Republike Hrvatske, najmanje
četiti puta godišnje.

V.

Stručne i administrativne poslove za potrebe Komisije obavlja Ministarstvo
zdravstva. Sredstva za rad Komisije osiguravaju se u državnom proračunu
Republike Hrvatske.

VI.

Organizacija i način rada Komisije uređuju se poslovnikom koji donosi
Komisija.

VII.

Odluka Odluka stupa na snagu danom objave u "Narodnim novinama".

Klasa: 530-08/93-01/01

Urbroj: 5030104-93-2

Zagreb, 8. srpnja 1993.

Predsjednik

**Nikica Valentić, v. r.**

Odluka, NN 68/1993-1422
## Odluka o brisanju iz registra proizvođača kvalitetne rasplodne stoke

### NN 68/1993 (14.7.1993.), Odluka o brisanju iz registra proizvođača kvalitetne rasplodne stoke

# OBJAVE

## OBJAVA

### o brisanju iz registra proizvođača kvalitetne rasplodne stoke

Ministarstvo poljoprivrede i šumarstva na temelju članka 17. stavka
2. Zakona o mjerama za unapređivanje stočarstva ("Narodne novine",
br.11/78), objavljuje da se iz registra proizvodača kvalitetne rasplodne
stoke briše proizvodač s rednim brojem upisa:

71. POLJOPRIVREDNO INDUSTRIJSKI KOMBINAT "ĐAKOVO"- društveno
poduzeće s pravom proizvodnje kvalitetnih rasplodnih goveda, konja i svinja
(klasa: UP/101-320-08/89-01/16, Urbroj: 525-02-89-01).

Klasa: 320-08/93-01/115

Urbroj: 525-02-93-01

Zagreb, 9. srpnja 1993.

Ministar poljoprivrede i šumarstva

**Ivan Tarnaj, dlpl. ing., v. r**

Ostalo, NN 68/1993-1425
## Objava o upisu u registar proizvodađa kvalitetne rasplodne stoke

### NN 68/1993 (14.7.1993.), Objava o upisu u registar proizvodađa kvalitetne rasplodne stoke

# OBJAVE

## OBJAVA

### o upisu u registar proizvodađa kvalitetne rasplodne stoke

Ministarstvo poljoprivrede i šumarstva na temelju članka 17. stavka
2. Zakona o mjerama za unapređivanje stočarstva ("Narodne novine",
br.11/79), objavljuje da su u registar proizvodača kvalitetne rasplodne
stoke upisani proizvodaći i to pod rednim brojem:

124. POLJOPRIVREDNO INDUSTRIJSKI KOMBINAT "ĐAKOVO" d. d. Đakovo,
s pravom proizvodnje: kvalitetnih rasplodnih goveda pasmina holstein -
frisian i simentalske, svih uzgojnih kategorija; kvalitetnih rasplodnih
konja, pasmina lipicanske i engleski polukrvnjak, svih uzgojnih kategorija
i kvalitetnih rasplodnih svinja svih uzgojnih kategorija pasmina švedski
landras i veliki jorkšir. kao i križanaca navedenih pasmina (klasa: UP/I-320-08/93-01/1.
Urbroj: 525-02-93-01 od 10. veljače 1993. godine).

125. POLJOPRIVREDNO PODUZEĆE - RATARSTVO "SLATINA" d.o.o.
RJ "Višnjica" s pravom proizvodnje kvalitetnih rasplodnih konja
arapske pasmine, svih uzgojnih kategorija (klasa: UP/1-413-01/93-02/2,
Urbroj: 525-02-93-1 od 23. veljače 1993 godine).

Klasa: 320-08/93-01/115

Urbroj: 585-02-93-01

Zagreb, 9. srpnja 1893.

Ministar poljoprivrede i šumarstva

**Ivan Tarnaj, dipl. ing., v. r.**

Ostalo, NN 68/1993-1426
## Podaci o prosječno isplaćenoj neto-plaći po djelatniku u privredi Republike Hrvatske za mjesec svibanj 1993. godine, te o porastu plaća u privredi Republike Hrvatske za svibanj 1993. godine

### NN 68/1993 (14.7.1993.), Podaci o prosječno isplaćenoj neto-plaći po djelatniku u privredi Republike Hrvatske za mjesec svibanj 1993. godine, te o porastu plaća u privredi Republike Hrvatske za svibanj 1993. godine

# OBJAVE

Na temelju točke XIV. Sporazuma o plaćama i ostalim materijalnim pravima
radnika od 22. ožujka 1993. ("Narodne novine", broj 22/93), Zavod
za platni promet objavljuje

## PODATKE

### o prosječno isplaćenoj neto-plaći po djelatniku u privredi Republike Hrvatske za mjesec svibanj 1993. godine, te o porastu plaća u privredi Republike Hrvatske za svibanj 1993. godine

1. Prosječno isplaćena neto-plaća po djelatniku u privredi Republike
Hrvatske za svibanj 1993. godine iznosi 272.452 hrvatskih dinara.

2. Porast prosjećno isplaćenih neto-plaća po djelatniku u privredi Republike
Hrvatske za svibanj 1993. godine iznosi 29,9%. Ovi podaci koriste se za
primjenu odredbi navedenog sporazuma.

Broj: 181-2/93

Zagreb, 14. srpnja 1993.

Glavni direktor

**mr. Bogomil Cota, v. r.**

Ostalo, NN 68/1993-1427
## Ispravak Odluke o kriterijima za utvrđivanje prekomjerne uporabe javnih cesta

### NN 68/1993 (14.7.1993.), Ispravak Odluke o kriterijima za utvrđivanje prekomjerne uporabe javnih cesta

# OBJAVA

Na temelju izvršene usporedbe s izvornim tekstom utvrđena je pogreška
u Odluci o kriterijima za utvrđivanje prekomjerne uporabe javnih cesta
objavljenoj u "Narodnim novinama" br. 29/93 od 14. travnja 1993.
godine, te se daje

## ISPRAVAK

### Odluke o kriterijima za utvrđivanje prekomjerne uporabe javnih cesta

U prilogu Odluke tablice 2. i 3. trebaju glasiti:

TABLICA 2. Podjela prometnog otperećenja na skupine Skupina prometnog
Ukupno 82 kN ekvivalentno opterećenje opterećenja

Vrlo teško

Odluka, NN 68/1993-1428
## Odluka o otvaranju sezonskog zračnog graničnog prijelaza za međunarodni promet

### NN 69/1993 (16.7.1993.), Odluka o otvaranju sezonskog zračnog graničnog prijelaza za međunarodni promet

# VLADA REPUBLIKE HRVATSKE

Odluka o otvaranju sezonskog zračnog graničnog prijelaza za međunarodni
promet

Na temelju članka 8. stavka 2. Zakona o nadzoru državne granice ("Narodne
novine", broj 9/92 i 26/93) Vlada Republike Hrvatske je na sjednici
održanoj 15. srpnja 1993. donijela

## ODLUKU

### o otvaranju sezonskog zračnog graničnog prijelaza za međunarodni promet

I.

Otvara se sezonski zračni granični prijelaz za međunarodni promet, u
zračnoj luci "Vrsar",za razdoblje od 17. srpnja 1993. do 3. listopada
1993.

II.

Ova Odluka stupa na snagu danom objave u "Narodnim novinama".

Klasa: 212-02/93-01/13

Urbroj : 5030109-93-2

Zagreb, 15. srpnja 1993.

Predsjednik

**Nikica Valentić, v.r.**

Odluka, NN 69/1993-1429
## Odluka o utvrđivanju općeg interesa za izgradnju retencije"Čučerje"

### NN 69/1993 (16.7.1993.), Odluka o utvrđivanju općeg interesa za izgradnju retencije"Čučerje"

# VLADA REPUBLIKE HRVATSKE

Odluka o utvrđivanju općeg interesa retencije "Čučerje"

Na temelju članka 13. Zakona o eksproprijaciji ("Narodne novine",
broj 46/82 - pročišćeni tekst, 28/87, 39/88 i 73/91), Vlada Republike Hrvatske
je na sjednici održanoj 15. srpnja 1993. donijela

## ODLUKU

### o utvrđivanju općeg interesa za izgradnju retencije"Čučerje"

I.

Utvrđuje se da je od općeg interesa izgradnja retencije "Čučerje"
na katastarskim česticama katastarskih općina Čučerje i Granešina.

II.

Opći interes iz točke I. ove Odluke utvrđuje se na temelju uvjeta uređenja
prostora sadržanih u Uvjerenju o uvjetima uređenja prostora Ministarstva
graditeljstva i zaštite okoliša, klasa: 350-05/92-02/34, urbroj: 531-05/1-92-7,
od 27. travnja 1\_993. godine.

III.

Ova Odluka stupa na snagu danom objave u "Narodnim novinama".

Klasa: 943-03/93-01/23

Urbroj : 5030109-93-2

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 69/1993-1430
## Rješenje o razrješenju pomoćnika ministra gospodarstva

### NN 69/1993 (16.7.1993.), Rješenje o razrješenju pomoćnika ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 27.
stavka 3. Zakona o ustrojstvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 8. srpnja 1993. godine donijela

## RJEŠENJE

### o razrješenju pomoćnika ministra gospodarstva

Razrješuje se IVAN ĆURKOVIĆ dužnosti pomoćnika ministra gospodarstva
za Sektor pravnih i općih poslova s danom 31. srpnja 1993. godine.

Klasa: 080-02/93-02/87

Urbroj : 50304/2-93-01

Zagreb, 8. srpnja 1993.

Predsjednik

**Nikica Velentić, v. r.**

Rješenje, NN 69/1993-1431
## Rješenje o razrješenju pomoćnika ministra kulture i prosvjete

### NN 69/1993 (16.7.1993.), Rješenje o razrješenju pomoćnika ministra kulture i prosvjete

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 27.
stavka 3. Zakona o ustrojstvu i djelokrugu ministarstava i drugih organa
državne uprave ("Narodne novine", broj 55/92 i 44/93), Vlada
Republike Hrvatske je na sjednici 8. srpnja 1993. godine donijela

## RJEŠENJE

### o razrješenju pomoćnika ministra kulture i prosvjete

Razrješuje se prof. dr. JURAJ BOŽIČEVIĆ dužnosti pomoćnika ministra
kulture i prosvjete za visoko obrazovanje.

Klasa: 080-02/93-02/62

Urbroj : 50304/2-93-01

Zagreb, 8. srpnja 1993.

Predsjednik

**Nikica Valentić, v. r.**

Rješenje, NN 69/1993-1432
## Rješenje o razrješenju vršitelja dužnosti direktora Poduzeća "Hrvatske željeznice"

### NN 69/1993 (16.7.1993.), Rješenje o razrješenju vršitelja dužnosti direktora Poduzeća "Hrvatske željeznice"

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 11.
stavka 2. Zakona o Hrvatskim željeznicama ("Narodne novine",
broj 42/90, 61/91, 19/92 i 54/92), Vlada Republike Hrvatske je na sjednici
8. srpnja 1993. godine donijela

## RJEŠENJE

### o razrješenju vršitelja dužnosti direktora Poduzeća "Hrvatske željeznice"

Razrješuje se dr. BAKIR KRAJINA dužnosti v. d. direktora Poduzeća "Hrvatske
željeznice".

Klasa: 080-02/93-02/88

Urbroj : 50304/2-93-01

Zagreb, 8. srpnja 1993.

Predsjednik

**Nikica Valentić, v. r.**

Rješenje, NN 69/1993-1433
## Rješenje o imenovanju vršitelja dužnosti direktora Poduzeća "Hrvatske željeznice"

### NN 69/1993 (16.7.1993.), Rješenje o imenovanju vršitelja dužnosti direktora Poduzeća "Hrvatske željeznice"

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 11.
stavka 2. Zakona o Hrvatskim željeznicama ("Narodne novine",
broj 42/90, 61/91, 19/92 i 54/92), Vlada Republike Hrvatske je na sjednici
8. srpnja 1993. godine donijela

## RJEŠENJE

### o imenovanju vršitelja dužnosti direktora Poduzeća "Hrvatske željeznice"

Imenuje se ZVONKO ZDUNIĆ vršiteljem dužnosti direktora Poduzeća "Hrvatske
željeznice".

Klasa: 080-02/93-04/28

Urbroj : 50304/2-93-01

Zagreb. 8. srpnja 1993.

Predsjednik

**Nikica Valentić, v. r.**

Rješenje, NN 69/1993-1434
## Zakon o izmjeni i dopuni Zakona o Hrvatskom fondu za privatizaciju

### NN 70/1993 (20.7.1993.), Zakon o izmjeni i dopuni Zakona o Hrvatskom fondu za privatizaciju

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjeni i dopuni Zakona o Hrvatskom fondu za privatizaciju

Proglašavam Zakon o izmjeni i dopuni Zakona o Hrvatskom fondu za privatizaciju,
koji je donio Zastupnički dom Sabora Republike Hrvatske na sjednici dana
30. lipnja 1993. godine.

Broj: PA4-55/1-93.

Zagreb, 6. srpnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjeni i dopuni Zakona o Hrvatskom fondu za privatizaciju

Članak 1.

U Zakonu o Hrvatskom fondu za privatizaciju ("Narodne novine"
br. 84/92.) u članku 6. stavku 2. riječ: "devet" zamjenjuje se
riječju: "jedanaest". Stavak 3. mijenja se i glasi: "Zastupnički
dom Sabora Republike Hrvatske imenuje pet članova Upravnog odbora iz reda
svojih zastupnika." Stavak 4. mijenja se i glasi: "Predsjednik
Hrvatske gospodarske komore, ministar financija, ministar gospodarstva
i ministar rada i socijelne skrbi članovi su Upravnog odbora po položaju."
Iza stavka 4. dodaje se novi stavak koji glasi: "Jednog člana Upravnog
odbora sporazumno imenuju nadležni organi sindikalnih centrala." Dosadašnji
stavci 5, 6. i 7. postaju stavci 6, 7. i 8.

Članak 2.

Ovaj Zakon stupa na snagu danom objave u "Narodnim novinama"

Klasa: 305-01/93-01/28

Zagreb, 30. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 70/1993-1439
## Zakon o dopuni Zakona o zabrani prijenosa prava raspolaganja i korištenja određenih nekretnina u društvenom vlasništvu na druge korisnike odnosno u vlasništvo fizičkih i pravnih osoba

### NN 70/1993 (20.7.1993.), Zakon o dopuni Zakona o zabrani prijenosa prava raspolaganja i korištenja određenih nekretnina u društvenom vlasništvu na druge korisnike odnosno u vlasništvo fizičkih i pravnih osoba

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o dopuni Zakona o zabrani prijenosa prava raspolaganja i korištenja određenih nekretnina u društvenom vlasništvu na druge korisnike odnosno u vlasništvo fizičkih i pravnih osoba

Proglašavam Zakon o dopuni Zakona o zabrani prijenosa prava raspolaganja
i korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba, koji je donio Zastupnički
dom Sabora Republike Hrvatske na sjednici dana 30. lipnja 1993. godine.

Broj: PA4-58/1-93.

Zagreb, 6. srpnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o dopuni Zakona o zabrani prijenosa prava raspolaganja i korištenja određenih nekretnina u društvenom vlasništvu na druge korisnike odnosno u vlasništvo fizičkih i pravnih osoba

Članak 1.

U Zakonu o zabrani prijenosa prava raspolaganja i korištenja određenih
nekretnina u društvenom vlasništvu na druge korisnike odnosno u vlasništvo
fizičkih i pravnih osoba ("Narodne novine", br. 53/90, 61/91.
i 25/93.) u članku 1. iza stavka 1. dodaje se novi stavak 2. koji glasi:
"Zabrana iz članka 1. stavka 1. ovoga Zakona, odnosi se i na sve odluke
o konfiskaciji, neovisno o tome koji organ je donio odluku o konfiskaciji
i primjenom kojeg propisa je odluka o konfiskaciji donijeta i izvršena."
Dosadašnji stavak 2. postaje stavak 3.

Članak 2.

Ovaj Zakon stupa na snagu danom objave u "Narodnim novinama".

Klasa: 940-01/93-01/03

Zagreb, 30. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 70/1993-1441
## Odluka o davanju suglasnosti na Izmjene i dopune Statuta Hrvatske elektroprivrede

### NN 70/1993 (20.7.1993.), Odluka o davanju suglasnosti na Izmjene i dopune Statuta Hrvatske elektroprivrede

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 15.
točke 6. Zakone o elektroprivredi ("Narodne novine", broj 31/90,
47/90, 8/91 i 61/91), Vlada Republike Hrvatske je na sjednici održanoj
15. srpnja 1993. godine donijela

## ODLUKU

### o davanju suglasnosti na Izmjene i dopune Statuta Hrvatske elektroprivrede

Daje se suglasnost na Izmjene i dopune Statuta Hrvatske elektroprivrede,
donijete na sjednici Upravnog odbora Javnoga poduzeća Hrvatska elektroprivreda,
22. siječnja i 9. lipnja 1993. godine.

Klasa: 310-02/93-01/06

Urbroj: 5030112-93-6

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 70/1993-1443
## Rješenje o utvrđivanju cijene osobne iskaznice

### NN 70/1993 (20.7.1993.), Rješenje o utvrđivanju cijene osobne iskaznice

# MINISTARSTVO UNUTARNJIH POSLOVA

Temeljem članka 4. stavka 5. Zakona o osobnoj iskaznici ("Narodne
novine", broj 53/91 i 9/92), ministar unutarnjih poslova donosi:

## RJEŠENJE

### o utvrđivanju cijene osobne iskaznice

I.

Za izdanu osobnu iskaznicu građanin plaća naknadu u iznosu od 8.000
HRD.

II.

Sredstva od naknade za izdane osobne iskaznice knjižit će se na poseban
račun i mogu se upotrijebiti samo za nabavu obrazaca osobnih iskaznica,
te za podmirenje ostalih troškova u svezi s izdavanjem osobnih iskaznica.

III

Stupanjem na snagu ovog rješenja stavlja se izvan snage Rješenje o utvrđivanju
cijene osobne iskaznice ("Narodne novine", broj 23/93).

IV.

Ovo rješenje stupa na snagu danom potpisivanja, a primjenjivat će se
od 19. srpnja 1993. godine.

Broj: 511-01-76-20974/93.

Zagreb, 8. srpnja 1993.

Ministar unutarnjih poslova

**Ivan Jarnjak, v. r.**

Rješenje, NN 70/1993-1445
## Rješenje o utvrđivanju cijene putovnice, zajedničke putovnice i putnog lista

### NN 70/1993 (20.7.1993.), Rješenje o utvrđivanju cijene putovnice, zajedničke putovnice i putnog lista

# MINISTARSTVO UNUTARNJIH POSLOVA

Temeljem članka 25. stavka 5. Zakona o putnim ispravama hrvatskih državljana
("Narodne novine", broj 53/91 i 64/92), ministar unutarnjih poslova,
donosi

## RJEŠENJE

### o utvrđivanju cijene putovnice, zajedničke putovnice i putnog lista

I.

Za izdane putne isprave navedene u ovom rješenju građani plaćaju naknadu
u slijedećem iznosu:

- za putovnicu 80.000 HRD

- za zajedničku putovnicu 16.000 HRD

- za putni list 12.000 HRD

II.

Sredstva od naknade za izdane putne isprave iz točke I. ovog rješenja
knjižit će se na poseban račun i mogu se upotrijebiti samo za nabavu obrazaca
tih isprava, te podmirenje ostalih troškova u svezi s njihovim izdavanjem.

III.

Stupanjem na snagu ovog rješenja stavlja se izvan snage Rješenje o utvrđivanju
cijene putovnice, zajedničke putovnice i putnog lista ("Narodne novine",
broj 23/93).

IV.

Ovo rješenje stupa na snagu danom potpisivanja, a primjenjivat će se
od 18. srpnja 1993. godine.

Broj: 511-01-76-20975/93.

Zagreb, 15. srpnja 1993.

Ministar unutarnjih poslova

**Ivan Jarnjak, v. r.**

Rješenje, NN 70/1993-1446
## Rješenje o utvrđivanju cijene osobne karte za stranca, putnog lista za stranca, putne isprave za izbjeglice i putne isprave za osobe bez državljanstva

### NN 70/1993 (20.7.1993.), Rješenje o utvrđivanju cijene osobne karte za stranca, putnog lista za stranca, putne isprave za izbjeglice i putne isprave za osobe bez državljanstva

# MINISTARSTVA UNUTARNJIH POSLOVA

Temeljem članka 72. stavka 2. Zakona o kretanju i boravku štranaca ("Narodne
novine", broj 53/91 i 22/92), ministar unutarnjih poslova donosi

## RJEŠENJE

### o utvrđivanju cijene osobne karte za stranca, putnog lista za stranca, putne isprave za izbjeglice i putne isprave za osobe bez državljanstva

I.

Za izdane isprave navedene u ovom rješenju stranac plaća naknadu u slijedećem
iznosu:

- za osobnu kartu za stranca 12.000 HRD

- za putni list za stranca 80.000 HRD

- za putnu ispravu za izbjeglice 80.000 HRD

- za putnu ispravu za osobe bez državljanstva 80.000 HRD

II.

Sredstva od naknade za izdane isprave iz točke I. ovog rješenja knjižit
će se na poseban račun i mogu se upotrijebiti samo za nabavu obrazaca tih
isprava, te podmirenje ostalih troškova u svezi s njihovim izdavanjem.

III.

Stupanjem na snagu ovog rješenja stavlja se izvan snage Rješenje o utvrđivanju
cijene osobne karte za stranca, putnog lista za stranca, putne isprave
za izbjeglice i putne isprave za osobe bez državljanstva ("Narodne
novine", broj 23/93).

IV.

Ovo rješenje stupa na snagu danom potpisivanja, a primjenjivat će se
od 19. srpnja 1993. godine.

Broj: 511-01-76-20977/93.

Zagreb, 8. srpnja 1993.

Ministar unutarnjih poslova

**Ivan Jarnjak, v. r.**

Rješenje, NN 70/1993-1447
## Rješenje o utvrđivanju cijene obrazaca domovnice

### NN 70/1993 (20.7.1993.), Rješenje o utvrđivanju cijene obrazaca domovnice

# MINISTARSTVO UNUTARNJIH POSLOVA

Temeljem članka 31. stavka 2. Zakona o hrvatskom državljanstvu ("Narodne
novine", broj 53/91, 70/91 i 28/92), ministar unutarnjih poslova donosi

## RJEŠENJE

### o utvrđivanju cijene obrazaca domovnice

I.

Za izdanu domovnicu građanin plaća naknadu u iznosu od 2.000 HRD.

II.

Stupanjem na snagu ovog rješenja stavlja se izvan snage Rješenje o utvrđivanju
cijene obrazaca domovnice ("Narodne novine", broj 23/93).

III.

Ovo rješenje stupa na snagu danom potpisivanja, a primjenjivat će se
od 19. srpnja 1993. godine. Broj: 511-01-76-20976/93. Zagreb, 8. srpnja
1993.

Ministar unutarnjih poslova

**Ivan Jarnjak, v. r.**

Rješenje, NN 70/1993-1448
## Rješenje o utvrđivanju cijene obrazaca određenih Pravilnikom o načinu nadzora državne granice

### NN 70/1993 (20.7.1993.), Rješenje o utvrđivanju cijene obrazaca određenih Pravilnikom o načinu nadzora državne granice

# MINISTARSTVO UNUTARNJIH POSLOVA

Na temelju članka 107. stavka 1. Zakona o unutarnjim poslovima ("Narodne
novine", broj 29/91, 73/91, 19/92. i 33/92.), ministar unutarnjih
poslova, donosi

## RJEŠENJE

### o utvrđivanju cijene obrazaca određenih Pravilnikom o načinu nadzora državne granice

I.

Za zahtjeve i izdana odobrenja navedena u ovom rješenju stranka plaća
naknadu u slijedećem iznosu:

1. Za zahtjev za izdavanje stalnog-privremenog odobrenja za kretanje
i zadržavanje na graničnom prijelazu 500 HRD

2. Za zahtjev za izdavanje odobrenja za kretanje i boravak izvan mjesta
graničnog prijelaza 500 HRD

3. Za stalno odobrenje za kretanje i zadržavanje na graničnom prijelazu
1.500 HRD

4. Za privremeno odobrenje za kretanje i zadržavanje na graničnom prijelazu
1.500 HRD

5. Za privremeno odobrenje (skupno) za kretanje i zadržavanje na graničnom
prijelazu 1.500 HRD

6. Za odobrenje za kretanje i boravak izvan mjesta graničnog prijelaza
2.000 HRD

7. Za odobrenje za prijenos oružja i streljiva preko teritorija Republike
Hrvatske 1.500 HRD

8. Za odobrenje za držanje i nošenje lovačkog -športskog oružja za vrijeme
boravka u Republici Hrvatskoj 2.500 HRD

9. Potvrda o privremenom oduzimanju oružja i streljiva 1.700 HRD

II.

Sredstva od naknade za zahtjeve i izdana odobrenja iz točke I. ovog
rješenja knjižit će se na poseban račun i mogu se upotrijebiti samo za
nabavu obrazaca tih zahtjeva i odobrenja te podmirenja ostalih troškova
u svezi s njihovim izdavanjem.

III.

Stupanjem na snagu ovog rješenja stavlja se izvan snage Rješenje o utvrđivanju
cijene obrazaca određenih Pravilnikom o načinu nadzora državne granice
("Narodne novine", broj 23/93).

IV.

Ovo rješenje stupa na snagu danom potpisivanja, a primjenjivat će se
od 19. srpnja 1993. godine.

Broj: 511-01-76-20978/93.

Zagreb, 8. srpnja 1993.

Ministar unutarnjih poslova

**Ivan Jarnjak, v. r.**

Rješenje, NN 70/1993-1449
## Rješenje Ustavnog suda Republike Hrvatske broj U-III-92/1993. od 15. lipnja 1993.

### NN 70/1993 (20.7.1993.), Rješenje Ustavnog suda Republike Hrvatske broj U-III-92/1993. od 15. lipnja 1993.

# USTAVNI SUD REPUBLIKE HRVATSKE

Ustavni sud Republike Hrvatske rješavajući o ustavnoj tužbi Ž.
Z. iz Z. na sjednici održanoj dana 15. lipnja 1993. godine, donio je

## RJEŠENJE

1. Odbacuje se ustavna tužba

2. Ova će se odluka objaviti u "Narodnim novinama",
službenom glasilu Republike Hrvatske.

Obrazloženje

Ž. Z. je podnio Ustavnom sudu Republike Hrvatske ustavnu tužbu povodom
rješenja Ustavnog suda Republike Hrvatske broj U-VII-49/1993 od 12. veljače
1993. godine uz navod da se "utužuje predmetno rješenje kao formalno-pravno
protuzakonito".

Tužba nije dopuštena.

Uvidom u predmet koji je vođen pod brojem U-VII-49/1993 utvrđeno
je da je tužitelj izjavio žalbu protiv rješenja Izborne komisije Republike
Hrvatske Klasa 013-01/92-01/08. Urbr: 56605/93-287-Ps-14 od 9. veljače
1993. godine. Ustavni sud Republike Hrvatske rješenjem broj U-VII-49/1993
od 12. veljače 1993. godine odbio je žalbu kao neosnovanu. Na temelju
odredbe članka 28. Ustavnog zakona o Ustavnom sudu Republike Hrvatske
("Narodne novine", broj 13/91) ustavnu tužbu može podnijeti svatko
tko smatra da mu je odlukom sudbene, upravne vlasti ili drugih tijela koja
imaju javne ovlasti, povrijeđeno jedno od Ustavom utvrđenih sloboda
i prava čovjeka i građanina - ustavno pravo. Ustavna je tužba,
dakle, dopuštena u slučajevima kada je djelovanjem državne vlasti
došlo do povrede ustavnog prava.

Rješenje Ustavnog suda Republike Hrvatske donijeto u povodu žalbe protiv
rješenja Izborne komisije Republike Hrvatske na temelju odredbe članka
57. Zakona o izborima zastupnika u Sabor Republike Hrvatske ("Narodne
novine", broj 22/92 i 1/93) nije, međutim, odluka koju ima u vidu
navedena odredba Ustavnog zakona. Kada u postupku zaštite izbornog prava
Ustavni sud Republike Hrvatske rješava o žalbi izjavljenoj protiv rješenja
Izborne komisije Republike Hrvatske ustavna tužba nije dopuštena.

Na temelju izloženog valjalo je riješiti kao u izreci.

Objavljivanje ovog rješenja u službenom glasilu Republike Hrvatske zasniva
se na odredbi članka 20. stavka 1. Ustavnog zakona o Ustavnom sudu
Republike Hrvatske.

Broj: U-III-92/1993

Zagreb, 15. lipnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 70/1993-1450
## Odluka Ustavnog suda Republike Hrvatske broj U-III-179/1993. od 7. srpnja 1993.

### NN 70/1993 (20.7.1993.), Odluka Ustavnog suda Republike Hrvatske broj U-III-179/1993. od 7. srpnja 1993.

# USTAVNI SUD REPUBLIKE HRVATSKE

Ustavni sud Republike Hrvatske, povodom ustavne tužbe M. L. iz V., zastupnika
Županijskog doma Sabora Republike Hrvatske, na sjednici 7. srpnja 1993.
donio je ovo

## RJEŠENJE

1. Odbacuje se ustavna tužba.

2. Rješenje će se objaviti u "Narodnim novinama".

Obrazloženje

M. L. iz V., kan zastupnik Županijskog doma Sabora Republike Hrvatske,
podnio je ovom Sudu ustavnu tužbu, smatrajući da su mu odlukom Županijskog
doma Sabora o rezultatu glasovanja povodom prijedloga za vraćanje zakona
Zastupničkom domu Sabora. na 3. sjednici od 13. svibnja 1993. povrijeđena
ustavna prava iz članka 5. stavka 1., članka 18, 19, 44, 81. i 82. Ustava
Republike Hrvatske. Podnositelj ustavne tužbe predlaže ovom Sudu da navedenu
Odluku Županijskog doma Sabora "poništi i temeljem važećeg prava utvrdi
rezultat provedenog glasovanja". Ustavna tužba nije dopuštena. Temeljem
odredbi članka 28. stavak 1. Ustavnog zakona o Ustavnom sudu Republike
Hrvatske ("Narodne novine", broj 13/91.) - dalje Ustavni zakon,
svatko može ovom Sudu podnijeti ustavnu tužbu ako smatra da mu je odlukom
sudbene, upravne vlasti ili drugih tijela koja imaju javne ovlasti, povrijeđeno
jedno od ustavom utvrđenih sloboda i prava čovjeka i građanina - ustavno
pravo. Po ocjeni ovog Suda konstatacija predsjednika Županijskog doma Sabora
o rezultatu glasovanja u tom domu nije "odluka" u smislu čl.
28. st. 1. citiranog Ustavnog zakona. Zbog toga ne postoje u smislu čl.
26. citiranog Ustavnog zakona pretpostavke za odlučivanje o biti stvari,
pa je Sud ustavnu tužbu odbacio. Slijedom iznesenog, riješeno je kao u
točki 1. rješenja, dok se u točki 2. riješilo temeljem odredbi članka 20.
stavak 1. Ustavnog zakona.

Broj: U-III-179/1993.

Zagreb, 7. srpnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 70/1993-1451
## Podaci o prosječnoj mjesečnoj isplaćenoj neto-plaći po radniku u gospodarstvu Hrvatske za razdoblja siječanj - ožujak 1993. i ožujak - svibanj 1993. te o prosječnoj isplaćenoj neto-plaći po radniku u gospodarstvu Hrvatske za mjesec svibanj 1993. godine

### NN 70/1993 (20.7.1993.), Podaci o prosječnoj mjesečnoj isplaćenoj neto-plaći po radniku u gospodarstvu Hrvatske za razdoblja siječanj - ožujak 1993. i ožujak - svibanj 1993. te o prosječnoj isplaćenoj neto-plaći po radniku u gospodarstvu Hrvatske za mjesec svibanj 1993. godine

# OBJAVE

Na temelju članka 75. Općeg kolektivnog ugovora za gospodarstvo ("Narodnenovine", br. 47/92). Zajednički organ za praćenje provođenja i tumačenjaodredbi Općeg kolektivnog ugovora za gospodarstvo objavljuje

## PODATKE

### o prosječnoj mjesečnoj isplaćenoj neto-plaći po radnikuu gospodarstvu Hrvatske za razdoblja siječanj - ožujak 1993. i ožujak -svibanj 1993. te o prosječnoj isplaćenoj neto-plaći po radniku u gospodarstvuHrvatske za mjesec svibanj 1993.

1. Prosječna mjesečna isplaćena neto-plaća po radniku u gospodarstvuHrvatske za razdoblje siječanj - ožujak 1993. iznosi 124.702 HRD. Podatakiz stavka 1. ove točke koristi se kao osnovica za utvrđivanje visine izdatakaprema čl. 40. Općeg kolektivnog ugovora za gospodarstvo.

2. Prosječna mjesečna isplaćena neto-plaća po radniku u gospodarstvuHrvatske za razdoblje ožujak - svibanj 1993. iznosi 220.456 HRD. Podatakiz stavka 1. ove točke koristi se kao osnovica za utvrđivanje visine izdatakaprema čl. 42, 43, 45, 48. i 49. Općeg kolektivnog ugovora za gospodarstvo.

3. Prosječna isplaćena neto-plaća po radniku u gospodarstvu Hrvatskeza mjesec svibanj 1993. iznosi 280.938 HRD. Podatak iz stavka 1. ove točkekoristi se kao osnovica za utvrđivanje visine isplata prema članku 41.Općeg kolektivnog ugovora za gospodarstvo.

Broj: 05-1072/93.

Zagreb, 19. srpnja 1993.

Za Zajednički organ za praćenje provođenja i tumačenja odredbiOpćeg kolektivnog ugovora za gospodarstvo

**mr. Marija Zuber, v. r.**

Ostalo, NN 70/1993-1454
## Ispravak Uredbe o korištenju sredstava za subvencioniranje stanarine i podstanarine

### NN 70/1993 (20.7.1993.), Ispravak Uredbe o korištenju sredstava za subvencioniranje stanarine i podstanarine

# OBJAVE

Nakon izvršenog uspoređivanja s izvornim tekstom, utvrđena je pogreška
u Uredbi o korištenju sredstava za subvencioniranje stanarine i podstanarine,
objavljenoj u "Narodnim novinama", broj 58 od 18. lipnja 1993.
godine, te se daje

## ISPRAVAK

### Uredbe o korištenju sredstava za subvencioniranje stanarine i podstanarine

U članku 2. stavku 1., umjesto riječi: "na poseban način",
trebaju stajati riječi: "na poseban račun".

Klasa: 371-04/92-01/04

Urbroj: 5030112-93-4

Zagreb, 12. srpnja 1993.

Tajnik

**Davorin Mlakar, v. r.**

Ostalo, NN 70/1993-1455
## Ispravak Uredbe o korištenju sredstava amortizacije stanova i stambenih zgrada

### NN 70/1993 (20.7.1993.), Ispravak Uredbe o korištenju sredstava amortizacije stanova i stambenih zgrada

# OBJAVE

Nakon izvršenog uspoređivanja s izvornim tekstom, utvrđena je pogreška
u Uredbi o korištenju sredstava amortizacije stanova i stambenih zgrada,
objavljenoj u "Narodnim novinama", broj 58 od 18. lipnja 1993.
godine, te se daje

## ISPRAVAK

### Uredbe o korištenju sredstava amortizacije stanova i stambenih zgrada

U članku 2. stavku 3., umjesto riječi: "iz točke 1.", trebaju
stajati riječi: "iz stavka 1.".

Klasa: 370-01/92-01/04

Urbroj: 5030112-93-4

Zagreb, 12. srpnja 1993.

Tajnik

**Davorin Mlakar, v. r.**

Uredba, NN 70/1993-1456
## Ispravak Odluke o davanju suglasnosti na Dopune Statuta Brodarskog instituta d.o.o., Zagreb

### NN 70/1993 (20.7.1993.), Ispravak Odluke o davanju suglasnosti na Dopune Statuta Brodarskog instituta d.o.o., Zagreb

# VLADA REPUBLIKE HRVATSKE

Nakon izvršenog uspoređivanja s izvornim tekstom, utvrđena je pogreška
u Odluci o davanju suglasnosti na Dopune Statuta Brodarskog instituta d.o.o.,
Zagreb, objavljenoj u "Narodnim novinama", broj 64. od 6. srpnja
1993. godine, te se daje

## ISPRAVAK

### Odluke o davanju suglasnosti na Dopune Statuta Brodarskog instituta d.o.o., Zagreb

U tekstu odluke, umjesto riječi "6. lipnja 1993. godine",
trebaju stajati riječi "6. travnja 1993. godine".

Klasa: 432-02/93-01/15

Urbroj: 5030112-93-7

Zagreb, 12. srpnja 1993.

Tajnik

**Davorin Mlakar, v. r.**

Odluka, NN 70/1993-1457
## Ispravak Odluke o izmjeni i dopuni Odluke o osnovama za sklapanje ugovora o provođenju zdravstvene zaštite u 1993. godini

### NN 70/1993 (20.7.1993.), Ispravak Odluke o izmjeni i dopuni Odluke o osnovama za sklapanje ugovora o provođenju zdravstvene zaštite u 1993. godini

# OBJAVE

Nakon uspoređivanja s izvornim tekstom utvrđena je pogreška u Odluci
o izmjeni i dopuni Odluke o osnovama za sklapanje ugovora o provođenju
zdravstvene zaštite u 1993. godini, objavljenoj u "Narodnim novinama"
broj 65 od 7. srpnja 1993. godine te se daje

## ISPRAVAK

### Odluke o izmjeni i dopuni Odluke o osnovama za sklapanje ugovora o provođenju zdravstvene zaštite u 1993. godini

U tablici: "Osnove za sklapanje ugovora za provođenje primarne
zdravstvene zaštite za razdoblje od 1. lipnja 1993. godine do 30. rujna
1993. godine" koja je sastavni dio Odluke o izmjeni i dopuni Odluke
o osnovama za sklapanje ugovora o provođenju zdravstvene zaštite u 1993.
godini: - pod rednim brojem 12. "MEDICINSKA NJEGA U STANU OSIGURANIKA",
u stupcu 7 treba upisati broj: "7.514".

Klasa: 025-04/93-01/81

Urbroj: 338-24-93-1

Zagreb, 15. srpnja 1993.

Predsjednik Skupštine Republičkog fonda

**prim. dr. sci. Mate Ljubičić, v. r.**

Odluka, NN 70/1993-1458
## Odluka o rasporedu planiranog potrebnog broja bolesničkih ležaja u stacionarnim ustanovama za zbrinjavanje bolesnika s akutnim i kroničnim bolestima po županijama Republike Hrvatske

### NN 70/1993 (20.7.1993.), Odluka o rasporedu planiranog potrebnog broja bolesničkih ležaja u stacionarnim ustanovama za zbrinjavanje bolesnika s akutnim i kroničnim bolestima po županijama Republike Hrvatske

# OBJAVE

Nakon uspoređivanja s izvornim tekstom utvrđene su pogreške u Odluci
o rasporedu planiranog potrebnog broja bolesničkih ležaja u stacionarnim
ustanovama za zbrinjavanje bolesnika s akutnim i kroničnim bolestima po
županijama Republike Hrvatske koja je objavljena u "Narodnim novinama"
broj 17. od 3. ožujka 1993. godine i broj 51. od 31. svibnja 1993. godine,
te se daje

## ISPRAVAK

### Odluke o rasporedu planiranog potrebnog broja bolesničkih ležaja u stacionarnim ustanovama za zbrinjavanje bolesnika s akutnim i kroničnim bolestima po županijama Republike Hrvatske

U tablici 5. U stupcu 6. pod naznakom:

" - Za kirurgiju" umjesto broja "130" treba pisati
broj "140".

U stupcu 10. pod naznakom

: " - Za plućne bolesti" briše se broj "35".

U stupcu 14. pod naznakom:

" - Za kirurgiju" umjesto broja "130" treba pisati
broj "131".

U stupcu 16. pod naznakom:

" - Za ženske bolesti" umjesto broja "4240" treba
pisati broj "1240".

Klasa: 025-04/93-01/80

Urbroj: 338-24-93-1

Zagreb, 14. srpnja 1983.

Predsjednik Skupštine Republičkog fonda prim.

**dr. sci. Mate Ljubičić, v. r.**

Odluka, NN 70/1993-1459
## Ukaz

### NN 71/1993 (23.7.1993.), Ukaz

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemniin poslovima ("Narodne novine" broj 53/91) donosim

## UKAZ

kojim postavljam gospodina MIDHATA ARSLANAGIĆA za izvanrednog i opunomoćenog
veleposlanika Republike Hrvatske u Japanu, sa sjedištem u Tokiju.

Broj: PA12-54/1-93.

Zagreb, 17. srpnja 1993.

Predsjednik Republike Hrvatske

**dr. Franjo Tuđman, v. r.**

Ostalo, NN 71/1993-1460
## Odluka

### NN 71/1993 (23.7.1993.), Odluka

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske donosim

## ODLUKU

Radi izvrsno obavljenog posla na pripremi, projektiranju i izgradnji
pontonskog mosta u Masleničkom ždrilu u rekordno kratkom roku i u vrlo
teškim uvjetima.

POHVALJUJEM

sve radnike, inženjere i rukovoditelje:

BRODOSPASA iz Splita

KONSTRUKTORA iz Splita

BRODOSPLITA iz Splita

HRVATSKIH CESTA iz Zagreba i Zadra

koji su sudjelovali u ostvarenju pontonskog mosta.

PA2-2/1-93

Zagreb, 20. srpnja 1993.

Predsjednik Republike Hrvatske

**dr. Franjo Tuđman, v. r.**

Odluka, NN 71/1993-1461
## Odluka o suglasnosti na cijenu električne energije

### NN 71/1993 (23.7.1993.), Odluka o suglasnosti na cijenu električne energije

# VLADA REPUBLIKE HRVATSKE

Na temelju članka 3. Zakona o sustavu kontrole cijena ("Narodne
novine", broj 53/91, 73/91, 29/92, 26/93 i 43/93), Vlada Republike
Hrvatske je na sjednici održanoj 22. srpnja 1993. godine donijela

## ODLUKU

### o suglasnosti na cijenu električne energije

I.

Vlada Republike Hrvatske suglasna je s prosječnom prodajnom cijenom
električne energije u dinarskoj protuvrijednosti iznosa od 0,1404 DEM/kWh.

II.

Na osnovi cijene iz točke I, prosječna prodajna cijena za pojedine kategorije
potrošnje iznosi u dinarskoj protuvrijednosti:

- za potrošače kategorije kućanstvo do 150 kWh mjesečne potrošnje, 0,1030
DEM/kWh,

- za potrošače kategorije kućanstvo potrošnje iznad 150 kWh mjesečno,
0,1515 DEM/kWh,

- za sve ostale potrošače, 0,1358 DEM/kWh.

III.

Tarifni stavovi za prodaju električne energije po cijeni iz točke I.
sastavni su dio ove Odluke.

IV.

Dinarska protuvrijednost iz tarifnih stavova za prodaju električne energije
izračunava se primjenom srednjeg tečaja DEM, prema tečajnoj listi Narodne
banke Hrvatske, važećoj na dan uplate.

V.

Ova Odluka stupa na snagu danom objave u "Narodnim novinama".

Klasa: 310-02/93-01/04

Urbroj: 5030105-93-18

Zagreb, 22. srpnja 1993.

Predsjednik

**Nikica Valentić, v. r.**

Odluka, NN 71/1993-1462
## Odluka o suglasnosti na cijenu prirodnog plina

### NN 71/1993 (23.7.1993.), Odluka o suglasnosti na cijenu prirodnog plina

# VLADA REPUBLIKE HRVATSKE

Na temelju članka 3. Zakona o sustavu kontrole cijena ("Narodne
novine", broj 53/91, 73/91, 29/92, 26/93 i 43/93), Vlada Republike
Hrvatske je na sjednici održanoj 22. srpnja 1993. godine donijela

## ODLUKU

### o suglasnosti na cijenu prirodnog plina

I.

Vlada Republlke Hrvatske suglasna je s prosječnom prodajnom cijenom
prirodnog plina u dinarskoj protuvrijednosti u iznosu od 0,10 USD/m3.

II.

Na osnovi cijene iz točke I., prodajna cijena za pojedine kategorije
potrošača je u dinarskoj protuvrijednosti u iznosu od:

- za distributivna poduzeća 0,107 USD/m3

- za direktne industrijske potrošače i Hrvatsku elektroprivredu 0,1052
USD/m3

- za proizvodnju umjetnih gnojiva 0,085 USD/m3. Cijene iz stavka 1.
ove točke odnose se na plin toplinske vrijednosti 33.338,35 kJ FCO mjernoredukciona
stanica INA - Industrije nafte, na kojoj kupac preuzima prirodni plin.

III.

Dinarska protuvrijednost iz točke II. ove Odluke za prodaju prirodnog
plina izračunava se primjenom srednjeg tečaja USD, prema tečajnoj listi
Narodne banke Hrvatske, na dan uplate.

IV.

Ova Odluka stupa na snagu danom objave u "Narodnim novinama".

Klasa: 310-05/93-01/02

Urbroj: 5030105-93-13

Zagreb, 22. srpnja 1993.

Predsjednik

**Nikica Valentić, v. r**

Odluka, NN 71/1993-1463
## Odluka o dopuni Odluke o neposrednim porezima Općine Bjelovar

### NN 71/1993 (23.7.1993.), Odluka o dopuni Odluke o neposrednim porezima Općine Bjelovar

# VLADA REPUBLIKE HRVATSKE

Na temelju članka 2. stavka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93. i 42/93), Vlada Republike Hrvatske, na sjednici održanoj 15. srpnja
1993, donijela je

## ODLUKU

### o dopuni Odluke o neposrednim porezima Općine Bjelovar

Članak 1.

U Odluci o neposrednim porezima (Službeni glasnik Općine Bjelovar, broj
12/90, 4/91, 7/91, 5/92, 6/92. i 2/93), iza članka 10. dodaje se novi članak
10a. koji glasi: "Članak 10a. Iznose u hrvatskim dinarima iz članka
4. Odluke o neposrednim porezima općinska uprava prihoda revalorizira indeksom
promjene vrijednosti hrvatskog dinara prema njemačkoj marki (DEM) po srednjem
tečaju Narodne banke Hrvatske na dan donošenja rješenja."

Članak 2.

Ova Odluka objavljuje se u Službenom glasniku Općine Bjelovar.

Članak 3.

Ova Odluka primjenjuje se od dana stupanja na snagu do 31. prosinca
1993. godine.

Članak 4.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-27

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 71/1993-1466
## Odluka o izmjenama i dopunama Odluke o neposrednim porezima Općine Našice

### NN 71/1993 (23.7.1993.), Odluka o izmjenama i dopunama Odluke o neposrednim porezima Općine Našice

# VLADA REPUBLIKE HRVATSKE

Na temelju članka 2. stavka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93. i 42/93), Vlada Republike Hrvatske, na sjednici održanoj 15. srpnja
1993, donijela je

## ODLUKU

### o izmjenama i dopunama Odluke o neposrednim porezima Općine Našice

Članak 1.

U Odluci o neposrednim porezima (Službeni glasnik Općine Našice, br.
1/93) članak 14. mijenja se i glasi: "Porez iz plaća radnika plaća
se po stopi od 8%".

Članak 2.

Ova Odluka objavljuje se u Službenom glasniku Općine Našice.

Članak 3.

Ova Odluka primjenjuje se od dana stupanja na snagu do 31. prosinca
1993. godine.

Članak 4.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-23

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 71/1993-1467
## Odluka o izmjenama i dopunama Odluke o neposrednim porezima Općine Split

### NN 71/1993 (23.7.1993.), Odluka o izmjenama i dopunama Odluke o neposrednim porezima Općine Split

# VLADA REPUBLIKE HRVATSKE

Na temelju članka 2. stavka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93. i 42/93), Vlada Republike Hrvatske, na sjednici održanoj 15. srpnja
1993. godine, donijela je

## ODLUKU

### o izmjenama i dopunama Odluke o neposrednim porezima Općine Split

Članak 1.

U Odluci oneposrednim porezima (Službeni vjesnik Općine Split, broj
2/92) članak 5. mijenja se i glasi: "Porez na dobit u godišnjem paušalnom
iznosu iz članka 5. uvećat će se u 1993. godini za porast cijena na malo
od početka 1992. godine do kraja prosinca 1992. godine, i prema podacima
Državnoga zavoda za statistiku."

Članak 2.

Iza članka 24. dodaje se članak 24a. koji glasi: "Članak 24a. Mjesečni
bruto prihod ostvaren izdavanjem namještenih soba ili dijela stana podstanarima
i godišnje zaduženje obveznicima toga prihoda uvećat će se u 1993. godini
za porast cijena na malo od početka 1992. godine do kraja prosinca 1992.
godine, a prema podacima Državnoga zavoda za statistiku".

Članak 3.

U članku 28. stavku 3.

riječi: "2.000 dinara", zamjenjuju se riječima: "6.000
HRD",

riječi "5.000 dinara" zamjenjuju se riječima: "12.000
HRD".

U istom članku stavak 4. mijenja se i glasi: "Razrez i naplata
društvenih obveza neće se vršiti do iznosa od 2.000.- HRD".

Članak 4.

Ova Odluka objavljuje se u Službenom vjesniku Općine Split.

Članak 5.

Ova Odluka primjenjuje se od dana stupanja na snaga do 31. prosinca
1993. godine.

Članak 6.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-19

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 71/1993-1468
## Odluka o izmjenama i dopunama Odluke o neposrednim porezima Općine Šibenik

### NN 71/1993 (23.7.1993.), Odluka o izmjenama i dopunama Odluke o neposrednim porezima Općine Šibenik

# VLADA REPUBLIKE HRVATSKE

Na temelju članka 2. stavka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93. i 42/93), Vlada Republike Hrvatske, na sjednici održanoj 15. srpnja
1993. godine, donijela je

## ODLUKU

### o izmjenama i dopunama Odluke o neposrednim porezima Općine Šibenik

Članak 1.

U Odluci o neposrednim porezima (Službeni vjesnik općina Drniš, Knin
i Šibenik, broj 2/92) iza članka 5. dodaje se novi članak 5a. koji glasi:
"Članak 5a. Porez na dobit u godišnjem paušalnom iznosu iz članka
5. uvećat će se u 1993. godini za porast cijena na malo od početka 1992.
godine do kraja prosinca 1992. godine, i to prema podacima Državnoga zavoda
za statistiku"

Članak 2.

Iza članka 22. dodaje se članak 22a. koji glasi: "Članak 22a. Mjesečni
bruto prihod ostvaren izdavanjem namještenih soba ili dijela stana podstanarima
i godišnje zaduženje obveznicima toga prihoda uvećat će se u 1993. godini
za porast cijena na malo od početka 1992. godine do kraja prosinca 1992.
godine, a prema podacima Državnoga zavoda za statistiku".

Članak 3.

U članku 28. stavku 3. riječi: "2.000 dinara", zamjenjuju
se riječima "6.000 HRD", a "5.000 dinara" riječima
"12.000 HRD". U istom članku dodaje se stavak 4. koji glasi:
"Zbog ekonomičnosti postupka, iznosi godišnjih zaduženja do 2.000
HRD neće se zaduživati."

Članak 4.

Ova Odluka objavljuje se u Službenom vjesniku općina Drniš, Knin i Šibenik.

Članak 5.

Ova Odluka primjenjuje se od dana stupanja na snagu do 31. prosinca
1993. godine.

Članak 6.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-17

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 71/1993-1469
## Odluka o izmjenama i dopunama Odluke o neposrednim porezima Općine Virovitica

### NN 71/1993 (23.7.1993.), Odluka o izmjenama i dopunama Odluke o neposrednim porezima Općine Virovitica

# VLADA REPUBLIKE HRVATSKE

Na temelju članka 2. stavka 2. i 3. Uredbe o privremenom financiranju
jedinica lokalne samouprave i uprave ("Narodne novine", broj
22/93. i 42/93), Vlada Republike Hrvatske, na sjednici održanoj 15. srpnja
1993. godine, donijela je

## ODLUKU

### o izmjenama i dopunama Odluke o neposrednim porezima Općine Virovitica

Članak 1.

U Odluci o neposrednim porezima (Službeni vjesnik Općine Virovitica,
broj 2/92, 4/92, 5/92. i 7/92), članak 10. mijenja se i glasi: "Porez
iz plaća radnika plaća se po stopi od 8%".

Članak 2.

Ova Odluka objavljuje se u Službenom vjesniku Općine Virovitica.

Članak 3.

Ova Odluka primjenjuje se od dana stupanja na snagu do 31. prosince
1993. godine.

Članak 4.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-15

Zagreb, 15. srpnja 1993.

Predsjednik

**Nikica Valentić, v. r.**

Odluka, NN 71/1993-1470
## Odluka o davanju suglasnosti na Statut INA - Industrije nafte, d.d. Zagreb

### NN 71/1993 (23.7.1993.), Odluka o davanju suglasnosti na Statut INA - Industrije nafte, d.d. Zagreb

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 2.
Zakona o prestanku važenja Zakona o osnivanju javnoga poduzeća INA - Industrija
nafte ("Narodne novine", broj 60/93), Vlada Republike Hrvatske
je na sjednici održanoj 22. srpnja 1993. donijela

## ODLUKU

### o davanju suglasnosti na Statut INA - Industrije nafte, d.d. Zagreb

Daje se suglasnost na Statut INA - Industrije nafte, d.d., Zagreb, donijet
na sjednici Upravnog odbora javnoga poduzeća INA - Industrija nafte s p.o.,
Zagreb, 9. srpnja 1993. godine.

Klasa: 305-01/93-01/22

Urbroj: 5030112-93-2

Zagreb, 22. srpnja 1993.

Predsjednik

**Nikica Valentić, v. r.**

Odluka, NN 71/1993-1471
## Rješenje o imenovanju člana Upravnog odbora Javnog poduzeća "Narodne novine"

### NN 71/1993 (23.7.1993.), Rješenje o imenovanju člana Upravnog odbora Javnog poduzeća "Narodne novine"

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92. i 55/92) i članka
5. stavka 1. Zakona o osnivanju Javnog poduzeća "Narodne novine"
("Narodne novine", broj 47/90), Vlada Republike Hrvatske, na
sjednici 15. srpnja 1993. godine, donijela je

## RJEŠENJE

### o imenovanju člana Upravnog odbora Javnog poduzeća "Narodne novine"

Imenuje se JANKO PREVENDAR članom Upravnog odbora Javnog poduzeća "Narodne
novine".

Klasa: 080-02/93-04/29

Urbroj: 50304/2-93-01

Zagreb, 15. srpnja 1993.

Predsjednik

**Nikica Valentić, v. r.**

Rješenje, NN 71/1993-1472